Den nye aftale omhandler blandt andet muligheden for at lave differentieret åbning mellem landsdelene.

Folketingets partier er enige om tredje fase af genåbningen af Danmark, erfarer TV 2. Det sker, efter det torsdag blev meldt ud, hvad der kan åbne i fase to. Ifølge aftalen vil fase tre blive iværksat 8. juni, hvis smitteforholdene tillader det. Her vil forbuddet mod forsamlinger blandt andet hæves til 30-50 personer, ligesom der vil komme en udmelding om anbefalinger til bryllupsfester, konfirmationer og lignende, står der i aftalen. Derudover kan følgende åbne i fase tre: Må åbne Kultur og aktiviteter, for eksempel museer, teatre, kunsthaller, biografer, akvarier Udendørs forlystelsesparker Øvrige zoologiske haver, botaniske anlæg med videre Sommeraktiviteter for børn og unge Offentlig sektor der er særligt udsat for sagspukler Fuld åbning af offentlige forskningsaktiviteter, der kræver tilstedeværelse Voksenuddannelse målrettet ledige, for eksempel AMU og sprogcentre Højskoler med videre Indendørs idræts- og foreningsliv, for eksempel aftenskoler. På baggrund af sektorpartnerskab vurderes, hvilke aktiviteter der kan foregå sundhedsmæssigt forsvarligt. Uafklaret Hvis udviklingen i smitten er mere gunstig end ventet, og de matematiske modeller viser plads til en større genåbning i fase tre, vil følgende kunne overvejes: Øget fysisk tilstedeværelse på offentlige arbejdspladser Fuld åbning af DR og TV 2 Lukket Følgende restriktioner vil blive opretholdt indtil fase fire, som er planlagt til start august: Alle øvrige uddannelser Diskoteker, spillesteder og natteliv Yderligere dele af indendørs sports- og fritidsfaciliteter med videre, for eksempel fitnesscentre, badelande, legelande, svømmehaller Forbuddet mod arrangementer, begivenheder, aktiviteter eller lignende, hvor der er flere end 500 personer tilstede, fastholdes til minimum 31. august Forskellige landsdele kan åbne på forskellige tidspunker Partiernes aftale omfatter også en plan for at kunne åbne forskellige landsdele op i forhold til, hvor udbredt coronavirussmitte er i området. Det vil ske ved, at partierne ved hver faseovergang vil drøfte, om der er grundlag for at åbningen kan differentieres mellem landsdelene. Altså kan nogle sektorer åbne i nogle landsdele, mens de er lukket i andre. Samtidig har partierne aftalt, at man kan tilbagerulle åbningsfaserne, hvis epidemien blusser op herhjemme igen. Og partierne forventer et øget antal smittede og indlagte både i fase to og i de kommende faser. Derudover vil retningslinjer om god hygiejne og smitteafstand gælde for alle virksomheder og organisationer, der åbner. Rammerne for disse retningslinjer vil blive udarbejdet i de såkaldte ’sektorpartnerskaber’, som regeringen etablerede i forbindelse med første fase, hvor myndighederne samarbejder med de forskellige brancher om retningslinjerne. Retningslinjerne vil ifølge aftalen kunne blive tilpasset løbende. Genåbning hviler på fem elementer For at Danmark skal kunne åbne igen er der fem kriterier, der er nødt til at blive ført til livs, hvis ikke corona-krisen skal nå et uoverskueligt niveau igen. De fem kriterier er følgende: En offensiv teststrategi med testning både i et sundhedsspor og et samfundsspor, smitteopsporing og isolation af smittede. Der gennemføres repræsentativ testning af befolkningen i faste tidsintervaller og ud fra en klar plan. Brug af værnemidler, bl.a. for at beskytte de sårbare grupper Sundhedsmyndighedernes retningslinjer om fysisk afstand Sundhedsmyndighedernes retningslinjer om god hygiejne Undgå superspredning (Omfattende smittespredning, red.) Før man kan iværksætte de næste to faser af genåbningen - fase tre og fase fire - vil Statens Serum Instituts ekspertgruppe foretage nye modelberegninger på baggrund af de nyeste smittetal. Der vil ligeledes foretages samfundsøkonomiske vurderinger, fremgår det af aftalen.